มาแล้ว จ่อพักหนี้เกษตรกร 4 พัน ล.
หม่อมอุ๋ย โวรับมือทุนไหลเข้าได้-บาทไม่แข็ง,นายกรัฐมนตรี ระบุ ธปท.เตรียมพร้อมรับมือเงินทุนไหลเข้า ยังไม่จำเป็นต้องแทรกแซงเงินบาท เล็งหาแนวทางพักหนี้เกษตรกร หวังเกษตรกรมีเงินใช้จ่ายมากขึ้น หม่อมอุ๋ย ยันดูแลได้ บาทยังไม่แข็งจนน่าห่วง แจงมาตรการที่ผ่านมาช่วย แก้จน ได้ในระดับหนึ่ง นายกฯเข้าใจรัฐมีเงินใช้จ่ายจำกัด,พล.อ.ประยุทธ์ จันทร์โอชา นายกรัฐมนตรีและหัวหน้าคณะรักษาความสงบแห่งชาติ (คสช.) เปิดเผยภายหลังเป็นประธานการประชุมคณะรัฐมนตรี (ครม.) ถึงกรณีที่ธนาคารกลางยุโรปออกมาตรการกระตุ้นเศรษฐกิจ (คิวอี) โดยการ อัดฉีดเงินเข้าสู่เศรษฐกิจเดือนละ 60,000 ล้านยูโร ว่า ได้รับการยืนยันจาก ธปท.ว่ายังไม่มีผลกระทบต่อไทย เนื่องจากเศรษฐกิจไทยยังมีความเข้มแข็งอยู่ จึงยังไม่มีความจำเป็นต้องแทรกแซงค่าเงินบาท โดยเงินที่เข้ามาเก็งกำไรระยะสั้นยังไม่มีผลกระทบ แต่ในระยะยาวอาจจะมีผลกระทบบ้าง ซึ่งได้มีการเตรียมมาตรการรองรับไว้แล้ว ขอให้มั่นใจว่า ธปท.ยังสามารถดูแลได้ และไม่ต้องกังวลว่ารัฐบาลจะมีมาตรการเปลี่ยนแปลงภาษีในขณะนี้,ด้าน พล.ต.สรรเสริญ แก้วกำเนิด รองโฆษกประจำสำนักนายกรัฐมนตรี กล่าวว่า ในระหว่างการประชุม ครม.นายกรัฐมนตรีได้เป็นห่วงสถานการณ์เศรษฐกิจในภาพรวม เนื่องจากราคาน้ำมันในตลาดโลกยังอยู่ในระดับต่ำกว่า 50 ดอลลาร์สหรัฐฯต่อบาร์เรล และจะมีเม็ดเงิน จากสหภาพยุโรป (อียู) ไหลเข้ามาประเทศไทย จึงขอให้หน่วยงานที่เกี่ยวข้องจับตาดูทิศทางการเคลื่อนย้ายเงินทุนและการเก็งกำไรค่าเงินด้วย,ขณะเดียวกัน นายกรัฐมนตรีมีความเป็น ห่วงผู้มีรายได้น้อย ทั้งเกษตรกร ผู้ประกอบการ พ่อค้าแม่ค้า จึงให้ทุกกระทรวงฯที่เกี่ยวข้องหา มาตรการเพิ่มรายได้ให้เกษตรกร เช่น การลดภาษีปัจจัยการผลิต หางานสร้างรายได้เสริมให้ เกษตรกร โดยอยากให้เป็นมาตรการที่ช่วยเกษตรกรเป็นกลุ่มใหญ่ ส่วนพ่อค้าแม่ค้าให้แต่ละจังหวัดจัดหาสถานที่ที่มีผู้คนสัญจรผ่านไปมา และจัดระเบียบพื้นที่เหล่านั้นและเปิดเป็นพื้นที่ค้าขายสินค้าหมุนเวียน,นอกจากนั้น ให้กระทรวงพาณิชย์ลงพื้นที่ตรวจสอบราคาสินค้าอุปโภคและบริโภคต่อเนื่องด้วย นอกจากนี้ ให้ทุกกระทรวงเร่งรัดการเบิกจ่าย ทั้งงบลงทุนและงบกระตุ้นเศรษฐกิจต่างๆ โดยมอบให้ พล.อ.ประวิตร วงษ์สุวรรณ รองนายกฯ ในฐานะประธานขับเคลื่อนยุทธศาสตร์คณะรักษาความสงบแห่งชาติ ใช้กองกำลังทหารเพื่อแก้ปัญหาให้แต่ละกระทรวงทั้งการตรวจสอบการทุจริต และการเร่งรัดการเบิกจ่าย,นอกจากนี้ นายกฯ ยังสั่งให้นายปีติพงศ์ พึ่งบุญ ณ อยุธยา รัฐมนตรีว่าการกระทรวงเกษตรและสหกรณ์หาแนวทางพักหนี้เกษตรกรซึ่งมีอยู่ประมาณ 4,000 ล้านบาท โดยให้ไปศึกษาแนวทางการพักหนี้ ข้อดีและข้อเสียของการพักหนี้ โดยให้นำกลับมาเสนอโดยเร็ว เนื่องจากมองว่าหนี้สินที่เกษตรกรมีอยู่เป็นส่วนหนึ่งที่ทำให้มาตรการกระตุ้นเศรษฐกิจของรัฐบาลไม่ได้ผลเท่าที่ควร เพราะรายได้ที่เกษตรกรเพิ่มขึ้น จากการช่วยเหลือของรัฐบาล เกษตรกรต้องนำไปใช้หนี้ที่มีอยู่ หากมีการพักหนี้ในส่วนนี้เกษตรกรจะมีกำลังซื้อมากขึ้น,ขณะที่ ม.ร.ว.ปรีดิยาธร เทวกุล รองนายกรัฐมนตรี กล่าวถึงมาตรการการตั้งรับการทำคิวอีของสหภาพยุโรปว่า ในสัปดาห์ที่ผ่านมาเริ่มมีเงินทุนไหลเข้าประเทศไทยซึ่ง ธปท.ได้ดูแลเรื่องเงินทุนไหลเข้าได้ดีมาก เห็นได้จากค่าเงินบาทที่ไม่ได้ผันผวน แม้ตลาดหุ้นไทยจะขึ้นไปสูงถึง 1,600 จุด ซึ่งแสดงให้เห็นว่า ธปท.ทำหน้าที่ตรงนี้ได้ดีแล้ว จึงไม่ต้องใช้เครื่องมืออื่นๆ เพิ่มเติมอีก,รองนายกรัฐมนตรียังกล่าวถึงกรณีถูกตั้งคำถามจาก คสช.และ ครม.ว่ามาตรการช่วยเหลือเกษตรกรยังไม่ช่วยให้เกษตรกรมีรายได้สูงขึ้นว่า การทำอะไรต้องมีหลักการ ซึ่งก่อนหน้านี้ ผมก็ออกมาตรการเพิ่มรายได้ให้ชาวนา 39,000 ล้านบาท จ่ายเงินให้ชาวนา 1,000 บาท ที่มีไร่นาไม่เกิน 15 ไร่ คิดเป็นการเพิ่มเงินให้ชาวนาได้ราคาข้าวเพิ่มประมาณ 1,500 บาทต่อตัน หรือทำให้ได้รับเงินเฉลี่ย 9,500 บาทต่อตัน จะให้มากกว่านี้ก็ไม่ได้ เพราะงบประมาณจำกัด ส่วน ยางพาราก็ดึงราคายางจนถึง 62 บาทต่อ กก.แล้ว แถมมีเงินเพิ่มอีก 1,000 ต่อไร่ ที่ขณะนี้ได้จ่ายเงินชาวสวนยางไปกว่า 700,000 ครอบครัวแล้ว จากเป้าหมาย 850,000 ครัวเรือน ซึ่งทำให้ชาวสวนยางได้เงินเพิ่มขึ้นประมาณกิโลกรัมละ 5 บาท คิดว่าเป็นการทำให้ได้กำไรจากการขายเพิ่มอีก 65-66 บาทต่อ กก.,ตอนนี้ ครม.เข้าใจมากขึ้นแล้ว และที่ทำ อยู่เป็นชุดๆ ผมอธิบายนายกรัฐมนตรีแล้ว ว่า ใครได้เงินไปแล้วเท่าไร นายกฯก็เริ่มเห็นผลแล้ว ขณะนี้เราจะต้องแก้ปัญหาภัยแล้งซ้ำซากก่อน อย่างค่อยเป็นค่อยไป ไม่ได้มีเงินถุงเงินถัง ตอนนี้ก็กระตุ้นงบลงทุน เน้นการสร้างโรงเรียน เนื่องจากเป็นจังหวะที่ชาวนาเกี่ยวข้าวเสร็จไม่มีงานทำ จะได้มาซ่อมและสร้างโรงเรียนเพื่อสร้างรายได้.
นายกรัฐมนตรี ระบุ ธปท.เตรียมพร้อมรับมือเงินทุนไหลเข้า ยังไม่จำเป็นต้องแทรกแซงเงินบาท เล็งหาแนวทางพักหนี้เกษตรกร หวังเกษตรกรมีเงินใช้จ่ายมากขึ้น หม่อมอุ๋ย ยันดูแลได้
พักหนี้เกษตรกร,ปรีดิยาธร เทวกุล,ประยุทธ์ จันทร์โอชา,มาตรการกระตุ้นเศรษฐกิจ,คิวอี,แทรกแซงค่าเงินบาท,สรรเสริญ แก้วกำเนิด,ราคาน้ำมัน